আন্তর্জাতিক ক্রিকেট কাউন্সিলের সদস্যদের তালিকা
১৫ জুন, ১৯০৯ সালে ইংল্যান্ডের লর্ডসে আন্তর্জাতিক ক্রিকেট কাউন্সিল প্রতিষ্ঠিত হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশগুলোই এতে যুক্ত হতে পারতো। পরবর্তীতে ১৯২৬ সালে যোগ দেয় ওয়েস্ট ইন্ডিজ, নিউজিল্যান্ড, ১৯৩২ সালে ভারত। ১৯৫৩ সালে পাকিস্তান ক্রিকেট দল এর সদস্যপদ লাভ করে। ১৯৬১ সালে বর্ণবৈষম্যবাদজনিত কারণে দক্ষিণ আফ্রিকাকে কমনওয়েলথ থেকে বহিষ্কার করা হলে তাদেরকে আইসিসি থেকে সদস্যপদ কেড়ে নেয়া হয়। পূর্বে কেবলমাত্র টেস্টখেলুড়ে দেশগুলোই এর অন্তর্ভুক্ত ছিল। ১৯৬৫ সালে ইম্পেরিয়াল ক্রিকেট কনফারেন্সের নাম পরিবর্তন করে ইন্টারন্যাশনাল ক্রিকেট কনফারেন্স রাখা হয়। নতুন নিয়ম প্রবর্তনের ফলে প্রথমবারের মতো কমনওয়েলথের বাইরের অন্য দেশকেও আইসিসি'র সহযোগী সদস্য হিসেবে অন্তর্ভুক্ত করা শুরু হয়।
জাপান জাতীয় ক্রিকেট দল
১৮৬০ সালে ব্রিটিশদের দ্বারা জাপানে ক্রিকেটের পরিচিতি লাভ হয়। কিন্তু ১৯৮০ এর দশকের আগে খেলাটি সংগঠিত ছিল না। তবে এরপর জাপান ক্রিকেট অ্যাসোসিয়েশন গঠিত হওয়ার পর জাপানে সংগঠিতভাবে ক্রিকেটের সুচনা হয়।
১৯৮৯ সালে তারা আইসিসির অনুমোদিত সদস্য হিসেবে স্বীকৃতি লাভ করে এবং জাপান জাতীয় দল ১৯৯৬ এসিসি ট্রফিতে প্রথম কোন ম্যাচ খেলে। যদিও টুর্নামেন্টের সবকটি ম্যাচেই তারা পরাজিত হয় যার মধ্যে ফিজির কাছে ৩৮০ রানের ব্যবধানে একটি পরাজয় রয়েছে। তারা এরপরে একইভাবে ১৯৯৮ ও ২০০০ সালের টুর্নামেন্টও কোন সাফল্য ছাড়াই শেষ করে।